* Vi går i skole, når vi går i skole – vi vægter det faglige indhold i undervisningen
* Vi forventer og forlanger ro i undervisningen
* Vi underviser børnene, så de kan blive godt rustede til at kunne begå sig i det moderne, dynamiske samfund
* Vi arbejder med mindre klassekvotienter, så der er plads og tid til hvert enkelt barn
* Vi forlanger, at alle gør sig umage med at blive så dygtig som mulig og med at være den bedste version af sig selv
* Det er Nørreådal Friskoles forældrevalgte bestyrelse, der har valgt skolens lærere og ledelse
* De ansatte er forpligtet på skolens værdigrundlag og målsætninger. De ved, hvad der forventes af dem, og de brænder for skolearbejdet
* Nørreådal Friskoles forældre har truffet et valg, da de indskrev deres barn/børn. De er indstillet på et positivt samarbejde og en tæt kontakt til skolen
* Lærerne på Nørreådal Friskole er konsekvente i deres samvær og arbejde med børnene. Lektier og afleveringer skal være færdig til tiden. Der skal være orden i skolesagerne og aftaler skal overholdes
* På Nørreådal Friskole lærer børnene, at handlinger har konsekvenser og ord har betydning
* På Nørreådal Friskole forventes det, at alle – børn som voksne – viser, at de respekterer hinanden på trods af forskelligheder
* Det vægtes højt at udvikle børnenes glæde ved og sikkerhed i at stå frem foran andre